Document ID: 32012D0061

NÕUKOGU OTSUS,
27. jaanuar 2012,
millega muudetakse otsust 1999/70/EÜ riikide keskpankade välisaudiitorite kohta De Nederlandsche Bank'i välisaudiitorite osas
(2012/61/EL)
EUROOPA LIIDU NÕUKOGU,
võttes arvesse Euroopa Liidu lepingule ja Euroopa Liidu toimimise lepingule lisatud protokolli Euroopa Keskpankade Süsteemi ja Euroopa Keskpanga põhikirja kohta, eriti selle artiklit 27.1,
võttes arvesse Euroopa Keskpanga 9. detsembri 2011. aasta soovitust Euroopa Liidu Nõukogule Hollandi keskpanga välisaudiitorite kohta (EKP/2011/22) (1)
ning arvestades järgmist:
(1)
Euroopa Keskpanga (EKP) ja eurosüsteemi riikide keskpankade raamatupidamist auditeerivad sõltumatud välisaudiitorid, keda soovitab EKP nõukogu ja kelle kiidab heaks Euroopa Liidu Nõukogu.
(2)
Seniste De Nederlandsche Bank'i välisaudiitorite volitused lõppesid pärast 2011. majandusaasta auditeerimist. Seetõttu on vaja välisaudiitorid ametisse nimetada alates 2012. majandusaastast.
(3)
De Nederlandsche Bank on majandusaastateks 2012-2018 valinud oma välisaudiitoriteks Deloitte Accountants B.V.
(4)
EKP nõukogu soovitas, et majandusaastateks 2012-2018 nimetataks De Nederlandsche Bank'i välisaudiitoritena ametisse Deloitte Accountants B.V.
(5)
On asjakohane järgida EKP nõukogu soovitust ning muuta vastavalt nõukogu otsust 1999/70/EÜ (2),
ON VASTU VÕTNUD KÄESOLEVA OTSUSE:
Artikkel 1
Otsuse 1999/70/EÜ artikli 1 lõige 8 asendatakse järgmisega:
„8. Deloitte Accountants B.V. kinnitatakse majandusaastateks 2012-2018 De Nederlandsche Bank'i välisaudiitoriteks.”
Artikkel 2
Käesolev otsus jõustub selle teatavakstegemise päeval.
Artikkel 3
Käesolev otsus on adresseeritud Euroopa Keskpangale.
Brüssel, 27. jaanuar 2012

Labels: 2
18
4